APSTIPRINĀTS

Latvijas Bibliotekāru biedrības

2018. gada 16. februāra valdes sēdē

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LBB valdes priekšsēdētāja Māra Jēkabsone

**LATVIJAS BIBLIOTEKĀRU BIEDRĪBAS**

**GADA BIBLIOTĒKAS BALVAS**

**NOLIKUMS**

1. Latvijas Bibliotekāru biedrības (turpmāk – LBB) GADA BIBLIOTĒKAS BALVU piešķir par institucionāliem sasniegumiem bibliotēku nozarē.
2. LBB GADA BIBLIOTĒKAS BALVAS mērķis ir izteikt atzinību LBB biedriem, izceļot vispārliecinošāko, aktīvāko un sekmīgāko bibliotēku devumu, kas devis labumu ne tikai lasītājiem un iedzīvotājiem, bet arī spējis iedvesmot citas bibliotēkas un bibliotekāro sabiedrību kopumā.
3. LBB GADA BIBLIOTĒKAS BALVU piešķir 1 (vienu) reizi gadā 1 (vienai) bibliotēkai par sniegumu iepriekšējā kalendārā gada laikā.
4. Pieteikšanos LBB GADA BIBLIOTĒKAS BALVAI izsludina LBB tīmekļvietnē [www.bibliotekari.lv](http://www.bibliotekari.lv/).
5. Uz LBB GADA BIBLIOTĒKAS BALVU var pretendēt LBB institucionālie biedri.
6. LBB GADA BIBLIOTĒKAS BALVAS piešķiršanas kritēriji:
	1. bibliotēkā ieviestas inovācijas;
	2. kvalitatīvi pakalpojumi;
	3. oriģinālu projektu realizācija;
	4. inovatīvs, aktīvs darbs bibliotēkas virtuālajā vidē;
	5. veiksmīga sadarbība ar plašu sadarbības partneru loku;
	6. sekmīgs bibliotēkas kolektīva darbs komandā.
7. Pretendentus LBB GADA BIBLIOTĒKAS BALVAI var izvirzīt LBB pārstāvji (reģionālās nodaļas, sekcijas, institucionālie un individuālie biedri) vai pretendenti var pieteikties paši, aizpildot pieteikumu (1. pielikums).
8. Pieteikumus, saskaņā ar LBB noteiktajiem termiņiem, iesniedz elektroniski pa e-pastu: bibliotekarubiedriba@gmail.com.
9. Pieteikumus izskata, vērtē un par LBB GADA BIBLIOTĒKAS BALVAS piešķiršanu lemj no LBB valdes locekļiem un Latvijas bibliotēku nozares pārstāvjiem izveidota komisija. Vērtēšanas komisijas locekļi nevar būt LBB GADA BIBLIOTĒKAS BALVAS pretendentu darbinieki.
10. Pieteikumus reģistrē LBB sekretārs. Pirms pieteikumu nodošanas vērtēšanas komisijai tie tiek anonimizēti.
11. Komisijas sēdes tiek protokolētas un protokolu paraksta visi klātesošie komisijas locekļi. Komisija darbojas un pieteikumi tiek vērtēti saskaņā ar šo Nolikumu.
12. LBB GADA BIBLIOTĒKAS BALVĀ ietilpst atzinības raksts un vienreizēja balva, kuras vērtība ir atkarīga no ziedojumu summas, bet nepārsniedz vienas minimālās mēnešalgas apmēru.
13. LBB GADA BIBLIOTĒKAS BALVU pasniedz Latvijas Bibliotēku biedrības gadskārtējās konferences vai kongresa laikā.

1. pielikums

**PIETEIKUMS LBB GADA BIBLIOTĒKAS BALVAI**

**1. Informācija par pretendentu.**

|  |  |
| --- | --- |
| Nosaukums |   |
| Direktora/vadītāja vārds, uzvārds |   |
| Adrese |   |
| E-pasta adrese |   |
| Tālrunis |   |

**2. Informācija par pieteicēju.**

|  |  |  |
| --- | --- | --- |
| ☐ | Pretendents pats |   |
| ☐ | LBB reģionālā nodaļa |   |
| ☐ | LBB tematiskā sekcija |   |
| ☐ | LBB institucionālais biedrs |   |
| ☐ | LBB individuālais biedrs |   |

**3. Pieteikuma pamatojums.**

|  |
| --- |
| Aprakstiet, kāpēc pretendentam būtu piešķirama LBB GADA BIBLIOTĒKAS BALVA.*Ne vairāk kā 500 vārdu!* |
|  |

**4. Informācija par veiktajām aktivitātēm un to ietekmi.**

|  |
| --- |
| Aprakstiet veiktās aktivitātes, kas pamato pretendenta atbilstību LBB GADA BIBLIOTĒKAS BALVAS kritērijiem!*Ne vairāk kā 500 vārdu!* |
|  |

**5. Atsauksmes.**

|  |
| --- |
| Pieteikumam jāpievieno: |
| ☐ | **divas atsauksmes vēstules**, kas sniedz informāciju par pretendenta veiktajām aktivitātēm un to ietekmi un kurā norādīta atsauksmes sniedzēja kontaktinformācija. |